Title: Príloha č
Author: .

Príloha č.6
k nariadeniu vlády č. .../2003 Z. z.

Ďalšie požiadavky na surové mlieko určené na spotrebu ľuďmi

Časť A
Surové mlieko určené na spotrebu ľuďmi musí:
a)	pochádzať z mliekarne na spracovanie mlieka, ktorá spĺňa podmienky podľa prílohy č.3 časť A, B, E a F a kontrolovať sa podľa § 9 ods.6 až 10 a § 12,
b)	sa skladovať podľa prílohy č.4 časť E, 
c)	sa prepravovať za vyhovujúcich podmienok hygieny podľa prílohy č. 4 časť E
d)	ak ide o kravské mlieko, musí spĺňať tieto požiadavky:
1.	bod tuhnutia nesmie byť vyšší ako – 0, 520 ^o C; bod tuhnutia vyšší ako – 0, 520 ^o C sa pripúšťa, ak sa na základe kontrol podľa prílohy č.4 časť A.1, 4 b) preukáže, že mlieko neobsahuje pridanú vodu,
2.	špecifická hmotnosť nesmie byť nižšia ako 1 028 gramov na liter, hmotnosť je stanovená v plnotučnom mlieku pri teplote 20°C alebo ekvivalentná hodnota stanovená v odstredenom mlieku pri teplote 20^oC,
3.	obsah bielkovín musí byť najmenej 28 gramov na liter, vypočítaný ako násobok percenta celkového dusíka v mlieku a faktora 6,38,
4.	obsah beztukovej sušiny nesmie byť nižší ako 8,50%.

Časť B

I. Požiadavky na zdravotný stav zvierat

1. Zdravotný stav zvierat musí byť pred začiatkom výroby a potom pravidelne jeden krát mesačne kontrolovaný
a)	klinickým vyšetrením,
b)	ak ide o kravy, odberom vzoriek mlieka od jednotlivých kráv na počet somatických buniek; ak je počet somatických buniek vyšší ako 400 000 v 1 ml a súčasne je dokázaný pôvodca mastitíd, zviera musí byť vylúčené z produkcie surového mlieka na výrobu surového konzumného mlieka.

2. O vyšetreniach podľa predchádzajúceho odseku vedie prevádzkovateľ alebo manažér produkčného hospodárstva dokumentáciu, ktorú uchováva najmenej dva roky a na požiadanie ju predkladá regionálnej veterinárnej a potravinovej správe.

3. V prípade podozrenia, že zviera je choré na ochorenia, pri ktorých sa pôvodca prenáša mliekom, zviera musí byť od ostatných zvierat izolované a môže byť zaradené do chovu až vtedy, keď sa preukáže, že pominuli dôvody izolovania zvieraťa.

II. Požiadavky na surové mlieko

1. Surové mlieko musí spĺňať tieto ďalšie požiadavky:
Listeria monocytogenes: neprítomná v 1 ml		n=5, c=0
počet koliformných baktérií:				m =100, M=1000, n=5, c=2
patogénne Escherichia coli: neprítomné v 1 ml 	n=5, c=0
Streptococcus beta hemolytické v 0,1 ml: neprítomné n=5, c=0

2. Prevádzkovateľ alebo manažér produkčného hospodárstva kontroluje ukazovatele podľa prílohy č. 4 časť B.2  bod 1 a podľa bodu 1 najmenej jeden krát mesačne odberom bazénovej vzorky mlieka a náhodným odberom vzoriek mlieka od jednotlivých zvierat. Ak sa na základe výsledkov laboratórnych vyšetrení zistí, že mlieko pri náhodnom odbere od jednotlivých zvierat prekračuje limity podľa bodu 1, musia byť všetky zvieratá v produkčnom hospodárstve vyšetrené na ukazovatele podľa bodu 1.

3. O vyšetreniach podľa bodu 1 vedie prevádzkovateľ alebo manažér produkčného hospodárstva dokumentáciu, ktorú uchováva najmenej dva roky a na požiadanie ju predkladá regionálnej veterinárnej a potravinovej správe.

III. Osobitné požiadavky na surové kozie mlieko

Surové kozie mlieko určené na výrobu surového kozieho mlieka nesmie pochádzať zo zvierat, ktoré sa nachádzajú v ohniskách kliešťovej encefalitídy zistených na základe informácií Ministerstva zdravotníctva Slovenskej republiky.

IV. Požiadavky na surové konzumné mlieko určené na pitie v tomto stave

Surové konzumné mlieko určené na pitie v tomto stave musí okrem požiadaviek ustanovených v tomto nariadení, ktoré sa ho týkajú, spĺňať požiadavku pozitívnej skúšky fosfatázovej aktivity.